Styx (måne)

Styx (tidligere S/2012 P 1, også kjent som S/2012 (134340) 1 eller P5) er en liten naturlig satellitt til Pluto som ble kunngjort 11. juli 2012. Den er den femte satellitten til Pluto som er blitt bekreftet, og den ble funnet omtrent ett år etter Kerberos, Plutos fjerde oppdagede måne. Månen ble oppdaget ved bruk av ni sett med bilder tatt av Wide Field Camera 3 plassert på Hubble-teleskopet. Bildene ble tatt i perioden 26. juni til 9. juli 2012.

Månen er estimert å ha en diameter mellom 10 og 25 km. Disse tallene er anslått ut ifra den tilsynelatende størrelsesklassen til månen og ved å bruke et estimert albedo på 0,35 og 0,04 for henholdsvis den nedre og øvre grensen.

Styx' omløpsperiode er estimert til å være ca. 20 dager (20,2 ± 0,1 dager), noe som gjør at den er ca. 5,4 % fra en 1:3-resonans med Caron-Pluto-omløpstiden. Sammen med de øvrige plutomånene Nix, S/2011 P 1 og Hydra danner den en 1:3:4:5:6-sekvens med nærresonanser.

Referanser

Eksterne lenker 
  Showalter, Mark. Hubble Press Release: Hubble Discovers a Fifth Moon Orbiting Pluto. 11. juli 2012.
  ZME Science New moon discovered around Pluto – the fifth. 11. Juli 2012.

Plutos måner
Himmellegemer oppdaget i 2012
Artikler i astronomiprosjektet